Subject: Numbriliikuvuse määruse muutmine
From: "Liisi Moks - JUSTDIGI" <[email-masked]>
To: "Kristiina Maasik" <[email-masked]>, "Taivo Kendla" <[email-masked]>, "Anna Pauliina Sutt" <[email-masked]>, "Allan Aedmaa ([email-masked])" <[email-masked]>, "Triin Kalinin" <[email-masked]>,Keilin Tammepärg (ITL) <[email-masked]>, "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>, "
Date: Thu, 29 Jan 2026 14:33:20 +0000

Tere

Justiits- ja Digiministeeriumil on plaanis muuta Eestis numbriliikuvus oluliselt kiiremaks, et edendada konkurentsiolukorda sideturul. 

Selleks, et numbriliikuvus saaks toimida senisest kiiremini, on vajalik muuta majandus- ja kommunikatsiooniministri 14. juuni 2011. a määrust nr 44 „Nõuded numbri liikuvuse tagamiseks sideettevõtja vahetamisel <https://www.riigiteataja.ee/akt/105102021005> “ (edaspidi numbriliikuvuse määrus).

Käesolevaga saadame teile kommenteerimiseks numbriliikuvuse määruse eelnõu drafti. Muudatused on lisatud määruse tervikteksti (uued normid on allajoonitud, kehtetuks muutuvad normid läbikriipsutatud).

Numbriliikuvuse määruse eelnõu peamised muudatused:

Mobiiltelefoninumbri liikumine

Mobiiltelefoninumbri liikumine hakkab toimuma kliendi soovi korral reaalajas. Lihtsustatult tähendab see seda, et klient esitab uuele operaatorile numbriliikuvuse avalduse, sõlmib temaga lepingu ja saab kätte uue SIM-kaardi, ning seejärel aktiveerib ta uue SIM-kaardi talle sobival ajal, kas uue operaatori juures esinduses või uue operaatori iseteeninduskeskkonnas. Seega peaks uus loogika võimaldama ühe operaatori juurest teise juurde liikuda suvalisel ajahetkel.

Samas sätestatakse numbriliikuvuse määruse eelnõus erand, et juhul kui klient ise ei aktiveeri uue operaatori SIM-kaarti selle kättesaamisega samal päeval, siis aktiveeritakse SIM-kaart automaatselt SIM-kaardi kättesaamisele järgneval ööl kell 03:00. 

Kehtima jääb ka erand, et kliendi soovil saab kokku leppida hilisema numbriliikuvuse aja (nt kuu lõpp jne). Sellisel juhul aktiveeritakse SIM-kaart automaatselt kokkulepitud tähtajal öösel kell 03:00.

Telefoninumbri või teenusnumbri liikumine

Siin jääb numbriliikuvuse protsess üldjoontes samaks, muudatusega vähendatakse vastuvõtjaoperaatori ja doonoroperaatori teavituste/kinnituste arvu ning kiirendatakse numbriliikuvuse aega senise 4–12 tööpäeva asemel 3–5 tööpäevaga.

Kuna numbriliikumine käib numbribroneerimise andmekogu (NBA) kaudu, siis käib paralleelselt uue NBA tarkvara arendamine, mis valmib 2026. a oktoobriks. Käimasoleva tarkvara arenduse käigus arvestatakse ka numbri reaalajas liikumise võimalusega. TTJA poolt tegeleb NBA arendusega James Herne [email-masked] <mailto:[email-masked]> .

Teie kommentaar numbriliikuvuse määruse eelnõu draftile ootame hiljemalt 20. veebruariks 2026.

Tervitades

Liisi Moks
peaspetsialist
Sideturgude talitus
Justiits- ja Digiministeerium
[email-masked] <mailto:[email-masked]> 
www.justdigi.ee <http://www.justdigi.ee/>  | Suur-Ameerika 1, Tallinn